14/07/2014 | Administración LocalMunicipal
Ferrol
Concellería de Benestar Social
Bases reguladoras do Premio Solidario Cidade de Ferrol

ARTIGO 1.- OBXECTO DO PREMIO ARTIGO 2.- CANDIDATOS/AS ARTIGO 3.- PRESENTACIÓN DAS CANDIDATURAS E DOCUMENTACIÓN ARTIGO 4.- XURADO E PROCEDEMENTO DE VALORACIÓN ARTIGO 5.- CRITERIOS DE VALORACIÓN ARTIGO 6.- ENTREGA DO PREMIO ARTIGO 7.- DIFUSIÓN E PUBLICIDADE oModelo de solicitude oDeclaración responsable oIdentificación do proxecto O Premio Solidario Cidade de Ferrol ten como obxecto principal premiar os esforzos de iniciativas e proxectos desenvolvidos no ámbito da Solidariedade, a Cooperación e o Voluntariado, facendo especial fincapé naqueles que cumpran as seguintes características: • Posta en marcha, ampliación ou continuación de proxectos específicos de Cooperación, Voluntariado e Solidariedade, nun contexto tanto local como internacional, e son preferentes aqueles que se desenvolvan dentro do Concello de Ferrol. O premio consistirá na entrega dun distintivo solidario e o patrocinio e divulgación do proxecto, así como unha dotación económica anual de 5.000 euros na partida 04001 2315 480.00 Serán considerados como candidatos/as obxecto deste premio, os seguintes: - Entidades sociais, consideradas como tal as asociacións, ONG, fundacións,. que cumpran os seguintes requisitos: – Estar legalmente constituídas. – Non ter caracter lucrativo. – Estar ao día nas obrigas tributarias e coa Seguridade Social. – Non estean incursas en causas de prohibición, incapacidade ou incompatibilidade establecidas nos artigos 13.2 e 13.3 da Lei 38/2003 de 17 de novembro xeral de subvencións. – Demostren capacidade e solvencia suficiente para desenvolver o proxecto obxecto do premio. – O proxecto axustarase aos obxectivos da Área de Solidariedade, Cooperación e Voluntariado. – Solvencia técnica da entidade. - Persoas físicas que presenten as seguintes características: – Ser maior de 18 anos. – Estar ao día nas obrigas tributarias e coa Seguridade Social. – Non estean incursas en causas de prohibición, incapacidade ou incompatibilidade establecidas nos artigos 13.2 e 13.3 da Lei 38/2003 de 17 de novembro xeral de subvencións. – Demostren capacidade e solvencia suficiente para desenvolver o proxecto obxecto do premio. Cada entidade ou persoa física poderá presentar ate un total de dous proxectos, e valorarase de xeito individual e independente cada un deles. En caso de non se presentar ningunha candidatura o xurado poderá realizar propostas propias. Abrirase un prazo de presentación de candidaturas de trinta días naturais, a partir da publicación da convocatoria no Boletín Oficial da Provincia. Tamén se realizarán anuncios en medios de comunicación local e na web municipal, co fin de difundilo o máximo posible. As propostas serán entregadas no Rexistro Xeral municipal (Casa do Cóncello, praza de Armas s/n), ou a través dos procedementos establecidos no artigo 38.4 da Lei 30/92 de 26 de novembro de réxime xurídico das administracións públicas e do procedemento administrativo común. A documentación a presentar con cada proposta será a seguinte: -Solicitude (documento anexo), cos datos da entidade ou persoa -Declaración responsable (documento anexo) -Fotocopia de DNI ou CIF segundo corresponda -Certificación da inscrición no rexistro municipal (entidades) ou certificado de empadroamento (persoas físicas) -Descrición do/s proxecto/s (documento anexo) Todas as fotocopias que se acheguen ou que se consideren necesarias para a ampliación da información presentada estarán debidamente compulsadas. Esta compulsa poderá realizarse no propio Rexistro Xeral no momento de presentación da documentación. Acompañando a copia en soporte papel terá que ser presentada outra copia en formato dixital (CD, Memoria USB,.) que inclúa a documentación presentada en formato. doc A entidade gañadora do Premio Solidario do ano anterior a este no poderá presentarse como candidato nesta convocatoria e, por defecto, pasará a formar parte directamente do xurado que se constitúa no presente ano. No momento da recepción, realizarase unha primeira revisión das propostas, co obxecto de comprobar que todas elas reúnen os requisitos especificados na convocatoria. Naqueles casos en que isto non ocorra, requiriráselle á entidade ou persoa solicitante, que faga unha emenda dela no prazo de dez días hábiles. En caso de non se realizar, a súa candidatura non será tida en conta. Unha vez expirado o prazo de presentación de candidaturas e emendados os posibles erros nelas, terá lugar a constitución do xurado, que estará formado por: -O alcalde-presidente ou persoa en quen delegue, que presidirá o xurado. -Un técnico/a municipal da Área de Benestar Social. -Un representante do Fondo Galego de Cooperación e Solidariedade. -Tres representantes elixidos entre as entidades que forman parte do Consello Sectorial Municipal de Benestar Social. -Un membro de cada grupo político con representación municipal. -Un membro de entidade gañadora do Premio Solidario do ano anterior -Un secretario que recolla o acta da valoración do xurado Todos os membros do xurado terán voz e voto e participarán en igualdade na deliberación e acordo da proposta gañadora, agás o/a secretario/a. Terán preferencia aqueles proxectos que conteñan os criterios que se relacionan a seguir e que serán valorados de 0 a 10, cada un deles: -Interese xeral e específico do proxecto. -Planeamento formal do proxecto: seguimento, control e avaliación final. -Carácter innovador do proxecto. -Favorecer a participación directa dos beneficiarios no proxecto facendo a poboación protagonista da acción promovida. -Impulsar dinámicas que favorezan o autodesenvolvemento. -Promover a igualdade de xénero. -Respecto o medio ambiente. -O proxecto terá relevancia no ámbito local e para colectivos con dificultades específicas en particular. O fallo do concurso realizarase nun acto público. Nese acto terá lugar unha breve descrición do proxecto merecedor do premio. Farase un recoñecemento público e expreso a cada unha das entidades participantes, como recoñecemento expreso ao seu esforzo e implicación en proxectos de tipo solidario. Con posterioridade, designarase a fórmula adecuada para o efecto (convenio) entre a persoa ou entidade gañadora e o Concello de Ferrol. Esta fórmula recollerá e establecerá as obrigas e dereitos de ambas as partes e, en todo caso, conterá os seguintes aspectos: -Descrición do proxecto -Importe do financiamento e modo de desembolso -Prazos de execución e procedemento de seguimento e avaliación En toda documentación, información, ou propaganda do proxecto subvencionado, deberase facer constar a colaboración do Concello de Ferrol xuntamente co seu logotipo. Ferrol, 16 de maio de 2014 ALCALDE DE FERROL MARIEME DUCTOR RENE Expoño: que coñezo e acepto as bases do “Premio Solidario Cidade de Ferrol” Que propoño para a concesión do dito premio, o/s proxecto/s titulado/s. e desenvolvidos por. Solicito: que sexa aceptada a súa proposta dentro da convocatoria do dito premio. Ferrol,. de. de 2014 Asdo: D/Dª., con NIF., en representación da entidade., 1. Que non estou incurso/a en causas de prohibición, incapacidade ou incompatibilidade establecidas nos artigos 13.2 e 13.3 da Lei 38/2003 de 17 de novembro xeral de subvencións.2. Que está ao día nas obrigas tributarias e coa Seguridade Social.3. Que está inscrita no Rexistro municipal de asociacións do Concello de Ferrol co número. 4. Que en caso de recibir o premio, a subvención económica irá destinada na súa totalidade ao proxecto presentado. Ferrol,. de. de 2014 Asdo: D/Dª., con NIF., 1. Que non estou incurso/a en causas de prohibición, incapacidade ou incompatibilidade establecidas nos artigos 13.2 e 13.3 da Lei 38/2003 de 17 de novembro xeral de subvencións.2. Que está ao día nas obrigas tributarias e coa Seguridade Social.3. Que está empadroada/o no Concello de Ferrol 4. Que en caso de recibir o premio, a subvención económica irá destinada na súa totalidade ao proxecto presentado. Ferrol,. de. de 2014 Asdo: (en caso de presentar máis dun proxecto deberán cubrirse estes campos para cada un deles) Elaboración dun relatorio descritivo sobre antecedentes e experiencia en proxectos similares. Traxectoria vital e curricular no caso das persoas físicas. Achegarase a documentación xustificativa dos méritos alegados.